संगत और वीआईपी ट्रेंड के नशे में युवा करते हैं नशाखाेरी, फिर क्राइम
नशा मुक्त समाज की परिकल्पना से केबी पटेल काॅलेज आॅफ नर्सिंग सरभोका की छात्राओं ने रीजनल हाॅस्पिटल के समक्ष शनिचरी बाजर गोदरीपारा में नुक्कड़ नाटक और लोक गीत के माध्यम से प्रचार-प्रसार किया।
उन्होंने नशा से होने वाले शारीरिक, आर्थिक व सामाजिक नुकसान बताए। इस दौरान काॅलेज स्टाॅफ के साथ मुख्य रूप से रीजनल हाॅस्पिटल की स्त्री रोग विशेषज्ञ डाॅ. नम्रता सिंह व भाजपा महिला मोर्चा की पदाधिकारी भी मौजूद रहीं। इस दौरान संस्था के डायरेक्टर विश्वजीत बारिक, प्राचार्य कृष्ण कश्यप, शिक्षिका रेणु सहगल, राजेश महाराज, पतिराज सिंह, आदि उपस्थित थे।
गलत संगत में पड़कर करते हैं नशाखोरी
शराब से होने वाले सामाजिक नुकसान का चित्रण करते हुए छात्राआंे ने नाटक के जरिए काॅलेज लाइफ से लेकर पारिवारिक संबंधों पर पड़ने वाले नाकारात्मक असर को दर्शाया। जिसमें उन्होंने बताया कि कैसे एक युवा गलत संगत से अपने प्रियजनों को भी भुलाकर शराब का सेवन करता है।
वीआईपी ट्रेंड समझ युवा पीते हैं शराब
आदिवासियों का कल्चर युवा पीढ़ी वीआईपी कल्चर समझकर सबसे पहले शराब को अपने मुंह से लगाती है। शराब के नशे में मदमस्त होकर सामाजिक परंपराओं को भूलकर कहीं पर भी छोटी-छोटी बातों को लेकर मारपीट सहित छेड़छाड़ आदि की घटनाओं को अंजाम देने से नशे में युवा नहीं हिचकते हैं।
रोका-टोकी से गुस्साए नशेड़ी करते हैं अपराध
रिया, ईश्मा, सुमन, रेहाना, काजल, प्रेमलता, प्रतिमा, शीलू, मधु, ज्योति, नीशू, मौलिका, निर्मला ने नाटक में दिखाया कि कैसे एक युवा से जब परिवार के लोगों के द्वारा शराब पीने से रोका-टाेकी की जाती है, तो वह शराब के नशे में कोई भी अपराधिक सहित आर्थिक प्रकरण करने में भी नहीं हिचकता।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva